《遣兴》
宋代·李彭

弥年倦行役，丘园旷幽寻。殷勤响晴哢，为我贻好音。

梨花映皓月，犹作故时面。归来雪如花，坐看花如霰。

中朝悬美禄，椎锋号能军。而我于此时，不武亦不文。

平生严子陵，故自狂奴态。箕踞问君房，素痴宁小差。

上马须不落，起居善何如。吾生行乐尔，何用明区区。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。